OpenLLM-France/wikimedia huggingface dataset:
# Xavier Alcalde i Villacampa

Xavier Alcalde i Villacampa (Barcelona, 1978) és un politòleg, sociòleg, professor universitari i investigador català.
Professor de Relacions Internacionals a la Universitat Autònoma de Barcelona i professor consultor a la Universitat Oberta de Catalunya, ha estat investigador al Centre d'Estudis Avançats de Ciències Socials de la Fundació Juan March a Madrid, a l'Institut Universitari Europeu de Fiesole, a l'Institut Català Internacional per la Pau (ICIP) de Barcelona i al Centre d'Estudis sobre Moviments Socials de la Scuola Normale Superiore de Florència. Alcalde s'ha especialitzat en la recerca sobre la història social de l'esperanto. Entre les seves publicacions més destacades es troba Esperanto i anarquisme: els orígens (1887-1907), on es dissecciona la relació entre el moviment llibertari i la recerca d'una llengua universal.

## Referències

* ↑ «Esperanto i anarquisme: el politòleg Javier Alcalde explica en un volum de les edicions Malcriàs d'AGràcia que als anys 1920 i 1930 pràcticament tots els ateneus llibertaris de ciutats com Barcelona o València tenien una secció d'aquesta llengua». L'independent de Gràcia, 20-07-2022 [Consulta: 8 octubre 2023].
* ↑ De Miguel, Jordi «Javier Alcalde: "Anarquistas y esperantistas comparten ideales". El politólogo Javier Alcalde disecciona la relación entre el movimiento libertario y la búsqueda de una lengua universal en el libro 'Esperanto i anarquisme: els orígens (1887-1907)'.». Público, 22-05-2022 [Consulta: 8 octubre 2023].
* ↑ «Javier Alcalde Villacampa». El País [Consulta: 8 octubre 2023].
# Dumitru Pavlovici

Dumitru Pavlovici (Timișoara, 26 d'abril de 1912 - 28 de setembre de 1993) fou un futbolista romanès de les dècades de 1930 i 1940.
Disputà 18 partits amb la selecció de futbol de Romania, amb la qual participà en el Mundial de 1938. Pel que fa a clubs, defensà els colors del Ripensia Timişoara.

## Referències

* ↑ 1938 FIFA World Cup France Arxivat de juliol 27, 2011, a Wayback Machine.
* ↑ Perfil Arxivat 2014-04-11 a Wayback Machine. a fifa.com
* ↑ Perfil a eu-football.info
* ↑ Perfil a national-football-teams.com
# Línia evolutiva de Cherubi

Aquesta línia evolutiva de Pokémon inclou Cherubi i Cherrim.

## Cherubi

Cherubi és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus planta. Evoluciona a Cherrim.

## Cherrim

Cherrim és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus planta. Evoluciona de Cherubi.Quan és exposat a la llum solar canvia de forma i ensenya els pètals.

## Referències

* 1 2 3 «Cherubi» (en anglès). pokemon-index, 2010. [Consulta: 19 maig 2012].
* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Cherubi a Bulbapedia (anglès)
* Cherrim a Bulbapedia (anglès)
Espècies de Pokémon :
# Franco Zeffirelli

Franco Zeffirelli (Florència, 12 de febrer de 1923 - Roma, 15 de juny de 2019) fou un director de cinema italià; el seu nom autèntic era Gianfranco Corsi Zeffirelli. També fou director, dissenyador i productor d'òpera, teatre, cinema i televisió. Participà en la política italiana.
La seva obra més coneguda i que li va donar més fama fou la pel·lícula de Romeu i Julieta (1968) per la qual va ser nominat per al premi Oscar. El 1977 dirigí la minisèrie de televisió Jesús de Natzaret. Fou membre del senat italià entre el 21 d'abril de 1994 i el 29 de maig de 2001 en representació del partit polític Forza Italia.
Fill il·legítim, la seva mare morí quan ell tenia 6 anys i passà a residir al Regne Unit. Durant la Segona Guerra Mundial lluità com a partisà. En els anys de la postguerra estudià arquitectura a la Universitat de Florència. Tanmateix en assistir a l'obra de teatre Enric V el 1945, Zeffirelli dirigí la seva atenció cap al teatre, treballà amb Luchino Visconti, amb qui col·laborà al film La terra tremola. També treballà amb directors com Vittorio De Sica i Roberto Rossellini.

## Filmografia

* La Bohème (1965)
* L'amansiment de la fúria (The Taming of the Shrew) (1967)
* Romeo and Juliet (1968)
* Fratello sole, sorella luna (1972)
* Jesus of Nazareth (1977)
* El campió (The Champ) (1979)
* Endless Love (1981)
* Cavalleria Rusticana (1982) amb Plácido Domingo i Ielena Obraztsova
* Pagliacci (1982) amb Plácido Domingo i Teresa Stratas
* La Traviata (1983)
* Otello (1986)
* Hamlet (1990)
* Storia di una capinera (1993)
* Jane Eyre (1996)
* Tea with Mussolini (1999)
* Callas Forever (2002)

## Referències

* ↑ «Mor el director de cinema i escenògraf italià Franco Zeffirelli». El Nacional, 15-06-2019 [Consulta: 15 juny 2019].
* ↑ Donadio, Rachel «Maestro Still Runs the Show, Grandly». The New York Times, 18-08-2009 [Consulta: 18 agost 2009].
* ↑ «Franco Zeffirelli Biography». Yahoo! Movies. [Consulta: 18 agost 2009].

## Enllaços externs

* Entrevista: Maria Callas i Callas Forever Arxivat 2004-10-16 a Wayback Machine.
* Entrevista amb Zeffirelli de 1999 sobre Tea With Mussolini Arxivat 2019-06-20 a Wayback Machine.
# Ucraïna als Jocs Olímpics d'estiu de 2000

Ucraïna va estar representada en els Jocs Olímpics de Sidney per un total de 230 esportistes que van competir en 23 disciplines.
El portador de la bandera en la cerimònia d'obertura va ser el regatista Yevhen Braslavets.

## Medaller

L'equip olímpic ucraïnès va aconseguir les següents medalles:
Jocs Olímpics d'Estiu 2000 :
| Medalles | | | | Total |
| Total | 3 | 10 | 10 | 23 |

## Medallistes

| Esportista | Esport | Competició |
| Or |||
| Iana Klochkova | Natació | 200 m estils F |
| Iana Klochkova | Natació | 400 m estils F |
| Mykola Milchev | Tir | Skeet M |
| Argent |||
| Andri Kotelnyk | Boxa | Lleuger (60 kg) M |
| Serhi Dotsenko | Boxa | Welter (69 kg) M |
| Serhi Cherniavsky Olexandr Fedenko Serhi Matveyev Olexandr Symonenko | Ciclisme en pista | Persecució per equips M |
| Olexandr Beresh Valeri Goncharov Ruslan Mezentsev Valeri Pereshkura Olexandr Svitlychny | Gimnàstica | Concurs complet per equips M |
| Oxana Tsyhuleva | Gimnàstica en trampolí | Individual F |
| Yevhen Buslovych | Lluita lliure | 58 kg M |
| Davyd Saldadze | Lluita grecoromana | 97 kg M |
| Denys Sylantiev | Natació | 200 m papallona M |
| Iana Klochkova | Natació | 800 m lliures F |
| KaterynaSerdiuk Natalia Burdeina Olena Sadovnycha | Tir amb arc | Per equips F |
| Bronze |||
| Roman Shchurenko | Atletisme | Salt de longitud M |
| Olena Hovorova | Atletisme | Triple salt F |
| Volodymyr Sydorenko | Boxa | Mosca (51 kg) M |
| Serhi Danylchenko | Boxa | Gall (54 kg) M |
| Andri Fedchuk | Boxa | Semipesat (81 kg) M |
| Iryna Yanovych | Ciclisme | Velocitat ind. F |
| Olexandr Beresh | Gimnàstica | Concurs complet ind. M |
| Ruslan Mashurenko | Judo | 90 kg M |
| Hanna Sorokina Olena Zhupina | Salts | Trampolí 3 m sincronitzat F |
| Olena Pajolchyk Ruslana Taran | Vela | 470 F |
# Transferència Northern

La transferència Northern o transferència d'RNA (de l'anglès Northern blot) és una tècnica de detecció de molècules d'àcid ribonucleic (ARN) d'una seqüència donada dins d'una barreja complexa (per exemple, un ARN missatger per a un pèptid donat en una extracció d'ARN total). Per a això, es pren la barreja d'ARN i es sotmet a una electroforesi en gel per tal de separar els fragments sobre la base de la seva grandària. Després d'això, es transfereix el contingut del gel, ja resolt, a una membrana carregada positivament en la qual s'efectua la hibridació d'una sonda molecular marcada radioactiva o químicament. El nom de la tècnica deriva de la pròpia de la detecció d'àcid desoxiribonucleic (ADN), denominada Southern blot en honor del seu descobridor, d'aquesta manera, el desenvolupament de la tècnica equivalent per ARN és ocupació el punt cardinal oposat («northern», septentrional en anglès, enfront del meridional «southern»).

## Referències

* ↑ «Transferència Northern». Cercaterm. TERMCAT, Centre de Terminologia.
* ↑ Watson, J, D.; Baker, T. A.; Bell, S. P.; Gann, A.; Levine, M. et Losick, R. Molecular Biology of the Gene. Fifth edition. San Francisco: Benjamin Cummings, 2004. ISBN 0-321-22368-3.
# Cuba (Alabama)

Cuba és una població dels Estats Units a l'estat d'Alabama. Segons el cens del 2000 tenia 363 habitants.

## Demografia

Segons el cens del 2000, Cuba tenia 363 habitants, 162 habitatges, i 113 famílies. La densitat de població era de 34,5 habitants/km².
Dels 162 habitatges en un 23,5% hi vivien nens de menys de 18 anys, en un 61,1% hi vivien parelles casades, en un 7,4% dones solteres, i en un 30,2% no eren unitats familiars. En el 29% dels habitatges hi vivien persones soles el 21% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,75.
Per edats la població es repartia de la següent manera: un 18,5% tenia menys de 18 anys, un 8% entre 18 i 24, un 24,2% entre 25 i 44, un 30,3% de 45 a 60 i un 19% 65 anys o més.
L'edat mediana era de 44 anys. Per cada 100 dones hi havia 82,4 homes. Per cada 100 dones de 18 o més anys hi havia 80,5 homes.
La renda mediana per habitatge era de 50.795 $ i la renda mediana per família de 57.500 $. Els homes tenien una renda mediana de 36.500 $ mentre que les dones 20.179 $. La renda per capita de la població era de 21.130 $. Aproximadament el 3,3% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
Viccionari
# Xavier Amat i Puig

Xavier Amat i Puig (Mataró, 12 de juny de 1975) és un periodista i escriptor català. Llicenciat en periodisme per la Facultat de Ciències de la Comunicació de la Universitat Autònoma de Barcelona, va començar a treballar al desaparegut bisetmanari Crònica de Mataró. Des d'aleshores ha treballat o col·laborat en diversos mitjans de comunicació, entre els quals el diari El País, Ràdio Argentona, Capgròs, Descobrir Catalunya o, actualment, la publicació cultural i d'oci Time Out Barcelona. Ha publicat diversos llibres de no ficció.

## Publicacions

* FC Argentona (1923-1998). 75 anys de futbol (Ajuntament d'Argentona, 1998). Amb el periodista Xavier Lorente i Sala.
* Veus de Mataró. Les lluites veïnals explicades pels seus protagonistes (Federació d'Associacions Veïnals de Mataró i Ajuntament de Mataró, 2009).
* Llach, lletra i música (Publicacions de l'Abadia de Montserrat, 2014).
* Elisabet Cristina de Brunsvic. La reina dels catalans a Mataró. Juliol de 1708 (Publicacions de l'Abadia de Montserrat i Ajuntament de Mataró, 2014).

## Referències

* ↑ Palmer, Jordi. «Lluís Llach, 'la quarta Catalina'». Nació Digital, 25-01-2015.
* ↑ «Entrevista a Xavier Amat al programa 'Viu la vida dia a dia' de Mataró Ràdio», 07-10-2014.
* ↑ «Artículos de Xavier Amat en 'El País'» (en espanyol), 1997.
* ↑ «Elisabet Cristina de Brunsvic: La reina dels catalans a Mataró. Juliol de 1708». Racó Català, 06-11-2014.
* ↑ Castillo, Maria Josep. «Va d'esports». Centre d'Estudis Argentonins Jaume Clavell, 01-07-2005.
* ↑ Vives, Judith. «La presentació del llibre Veus de Mataró aplega líders veïnals i polítics». Capgròs, 07-07-2009. Arxivat de l'original el 2011-01-21. [Consulta: 28 gener 2016].
* ↑ «Llach, lletra i música», 2014. Arxivat de l'original el 2016-02-06. [Consulta: 28 gener 2016].
* ↑ Poblet, Francesc «I amb el somriure, la revolta. Un passeig per l'obra i la personalitat de Lluís Llach». Revista Lletres, Tardor 2014. Arxivat de l'original el 2016-02-06 [Consulta: 28 gener 2016].
* ↑ Márquez, Teresa «Una 'reina dels catalans' en l'oblit». El Punt Avui, 08-10-2014, pàg. 38.
* ↑ Gayà, Catalina «'Elisabet Cristina m'ha donat moltes alegries'». El Periódico de Catalunya, 09-08-2015, pàg. 44.
* ↑ Marimon, Sílvia «Heroïnes invisibles». Diari Ara, 27-12-2014.

## Enllaços externs

* Xavier Amat - Blog de reportatges, entrevistes i opinió.
# Dàghfal ibn al-Jarrah

Dàghfal ibn al-Jarrah (àrab: دغفل بن الجراح, Daḡfal b. al-Jarrāḥ) fou el fundador de la dinastia jarràhida de Palestina.
És el primer cap de la tribu que apareix a la segona meitat del segle x. Estava aliat dels càrmates i quan aquests van atacar Egipte el 971/972, un oficial càrmata es va establir a Ramla al costat del seu aliat Dàghfal; en la segona expedició càrmata a Egipte el 974 apareix un cap jarràhida de nom Hàssan ibn al-Jarrah (que es creu que podria ser el mateix Dàghfal) lluitant amb els càrmates, el qual fou subornat pel califa al-Muïzz (952–975) i va abandonar el camp causant la derrota dels atacants a la rodalia del Caire. Ja no torna a ser esmentat i poc després apareix al front dels jarràhides el seu fill al-Mufàrrij ibn Dàghfal.

## Bibliografia

* Encyclopaedia of Islam. Second Edition, Brill Publishers, Leiden, s.v. «Djarrāḥids or Banu 'l-Djarrāḥ».
# Línia evolutiva de Carvanha

Aquesta línia evolutiva de Pokémon inclou Carvanha i Sharpedo.

## Carvanha

Carvanha és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i tipus sinistre i evoluciona a Sharpedo.

## Sharpedo

Sharpedo és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i tipus sinistre i evoluciona de Carvanha.

## Enllaços externs

* Web oficial de Pokémon
* Carvanha a Bulbapedia (anglès)
* Sharpedo a Bulbapedia (anglès)

## Referències

* 1 2 3 «Carvanha» (en anglès). pokemon-index, 2010. [Consulta: 26 maig 2012].
* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
Espècies de Pokémon :
# Francoamericans

El terme francoamericans designa els residents de l'Amèrica del Nord que tenen arrels franceses i que mantenen el francès com a llengua materna (o una barreja d'aquesta i l'anglès). Viuen sobretot a l'estat de Louisiana (Estats Units d'Amèrica) i la província del Quebec (Canadà). La seva religió majoritària és el catolicisme i sovint tenen una educació bilingüe. El francès té estatut de llengua cooficial al Quebec i, de fet, a tot el Canadà.
# Transferència de massa

La transferència de massa és el moviment net de la massa des d'un lloc, normalment significa un corrent, fase, fracció o component, fins a un altre. La transferència de massa ocorre en molts processos com els d'absorció, evaporació, adsorció, assecatge, precipitació, filtració per membrana, i destil·lació. La transferència de massa es fa servir en diferents disciplines científiques per a diferents processos i mecanismes. Aquest terme es fa servir sovint en enginyeria per als processos físics que impliquen difusió molecular i transport convectiu d'espècies químiques dins sistemes físics.
Alguns processos comuns de transferència de massa són l'evaporació de l'aigua des d'una bassa a l'atmosfera, la purificació de la sang en els ronyons i el fetge i la destil·lació de l'alcohol.

## Astrofísica

En l'astrofísica la transferència de massa és el procés en el qual la matèria gravitacionalment s'enllaça a un cos, normalment un estel omple el seu lòbul Roche i esdevé gravitacionalment enllaçada a un segon cos, normalment un objecte compacte (nana blanca, estrella de neutrons o forat negre), i és eventualment acrecionat en ell. Aquest és un fenomen comú en els estels binaris i pot tenir un paper important en supernoves i pulsars.

## Enginyeria química

La transferència de massa s'aplica molt en problemes de l'enginyeria química. Es fa servir en l'enginyeria de reaccions, de separacions, de transferència de calor i altres subdisciplines. La força conductora de la transferència de massa és típicament la diferència en el potencial químic o altres gradients termodinàmics. Les espècies químiques es desplacen de les zones d'alt potencial químic cap a les de baix potencial.

## Referències

* ↑ Welty, James R.; Wicks, Charles E.; Wilson, Robert Elliott. Fundamentals of momentum, heat, and mass transfer. 2. Wiley, 1976.

## Vegeu també

* Cristal·logènesi
* Acreció
# David Paul Grove

David Paul Grove (Calgary, Alberta, 10 de desembre de 1958) és un actor i un actor de doblatge canadenc.

## Filmografia
### Cinema

| Any | Títol | Paper |
| 1994 | The Santa Clause | Cambrer |
| 1997 | Masterminds | Ferret |
| 2003 | Elf | Pom Pom |
| 2012 | Down River | Murray |

### Televisió

| Any | Títol | Paper | Notes |
| 1996 | Profit | Edgar | Episodi: "Sykes" |
| 1999 | The New Addams Family | Death | Episodi: "Death Visits the Addams Family" |
| 1998-1999 | RoboCop: Alpha Commando | Diverses veus | |
| 1999-2009 | Ed Edd n Eddy | Jonny 2x4 | Series regular |
| 2003 | Peacemakers | Telegraph Operator | Episodis: "Legend of the Gun" "A Town Without Pity" |
| 2005-2006 | Krypto the Superdog | Robbie the Robin | |
| 2006 | Men in Trees | Home simpàtic | Episodi: "For What It's Worth" |
| 2008 | Stargate Atlantis | Manager del motel | Episodi: "Vegas" |
| 2009 | Ed, Edd n Eddy's Big Picture Show | Jonny 2x4 | (TV movie) |
| 2011-present | Once Upon a Time | Doc | Paper recurrent |
| 2014 | SheZow | Luke Budsen / Masterico | |

### Videojocs

| Any | Títol | Paper |
| 2005 | Ed, Edd n Eddy: The Mis-Edventures | Jonny 2x4 |

## Referències

* ↑ "David Paul Grove," Behind the Voice Actors, www.behindthevoiceactors.com/
# Cardiff City Stadium

El Cardiff City Stadium (en gal·lès: Stadiwm Dina Caerdydd) és un estadi de la ciutat de Cardiff (Gal·les), amb una capacitat de 26.828 espectadors és la seu del Cardiff City Football Club, que abans va jugar al Nini Park, i dels Cardiff Blues de rugbi. Actualment és el segon estadi més gran de la ciutat de Cardiff i de Gal·les després del Millennium Stadium. Va ser inaugurat oficialment el 22 de juliol del 2009 amb un partit amistós de futbol entre el Cardiff City i el Celtic FC.

## Història

El primer estadi del Cardiff City estava situat a Sophia Gardens i va jugar allà des de la seva fundació, el 1899, fins al 1910 quan, a causa de la creixent afluència de públic i les pobres facilitats de l'estadi, Bartley Wilson va contactar amb Bute Estate per trobar un lloc on construir un nou estadi. Van acordar construir el nou camp a Sloper Road, a l'emplaçament d'un antic abocador, el que va requerir una gran quantitat de temps i treball condicionar la superfície per convertir-lo en un terreny de joc adequat. El treball es va dur a terme amb voluntaris i l'ajuda de la Cardiff Corporation. L'estadi havia de ser conegut en un principi com Sloper Park però després de la gran ajuda prestada per Lord Ninian Crichton-Stuart es va decidir batejar-lo com Ninian Park. L'estadi es va inaugurar l'1 de setembre del 1910 i en un principi només comptava amb una grada. El 1928 es va inaugurar una segona graderia, amb capacitat per a 18.000 espectadors, reemplaçant un terraplè de terra. El rècord d'espectadors del club al Ninian Park és de 57.893 espectadors, el 22 d'abril del 1953 en un partit de lliga contra l'Arsenal FC. Progressivament l'estadi va anar reduint la seva capacitat al llarg dels 70 i dels 80 fins a quedar reduïda als 22.000 espectadors. En el seu últim any d'ús era l'únic estadi per sobre de la Football League One que conservava zones sense seients.
L'any 2002 es va decidir construir un nou estadi per al club. L'any 2003 es va dir que el Cardiff City podria passar a jugar al Millennium Stadium, ja que no es veia viable dos estadis a Cardiff de més de 50.000 espectadors. Malgrat aquests rumors el 20 d'agost del 2003 els regidors de Cardiff van donar l'aprovat unànime a la construcció del nou estadi. No obstant això la mala situació financera del club va retardar l'inici de les obres fins al 21 de febrer del 2007.
Al juny del 2009 es va acabar la construcció del Cardiff City Stadium, un nou estadi amb capacitat per a 26.500 espectadors, al lloc de l'ara demolit Ninian Park. El nou estadi es va inaugurar el 22 de juliol del 2009 en un amistós de pre-temporada contra el Celtic FC. Hi va haver dos amistosos jugats abans d'aquest partit durant aquesta pretemporada al nou estadi: un partit del Cardiff City Legends el 4 de juliol i un amistós contra el Chasetown FC el 10 de juliol. El primer partit de lliga es va jugar el 8 d'agost del 2009, una victòria per 4-0 davant del Scunthorpe United.

## Enllaços externs

* Web oficial
* Plans at Cardiff City Website Arxivat 2012-12-23 at Archive.is
* PMG Developments plc lead developers
# Erkki-Sven Tüür

Erkki-Sven Tüür (Kärdla, 16 d'octubre de 1959) és un compositor estonià.

## Vida i carrera

Tüür va néixer a Kärdla, a l'illa estoniana de Hiiumaa. Va estudiar flauta travessera i percussió a l’Escola de Música de Tallinn del 1976 al 1980 i composició amb Jaan Rääts a l'Acadèmia de Música de Tallinn i en privat amb Lepo Sumera del 1980 al 1984. Del 1979 al 1984 va dirigir el grup de rock In Spe, que ràpidament es va convertir en un dels més populars d'Estònia.
Tüür va deixar In Spe per concentrar-se en la composició, i amb l'arribada de la Perestroika aviat va trobar públic a l'oest. La Filharmònica de Hèlsinki, la Hilliard Ensemble, el Quartet de Saxofons d'Estocolm i l'Orquestra Simfònica City of Birmingham són alguns dels que li han encarregat obres. Va rebre el Premi Cultural d'Estònia el 1991 i el 1996 i el Premi de Literatura, Arts i Ciències de l'Assemblea Bàltica el 1998.
El seu Concert per a viola i orquestra, titulat Illuminatio, va ser estrenat pel violista Lars Anders Tomter i la South Jutland Symphony Orchestra l'octubre de 2008.

## Referències

* https://www.zeit.de/zustimmung?url=https%3A%2F%2Fwww.zeit.de%2Fonline%2F2008%2F48%2Ferkki-sven-tuur Arxivat 2020-12-11 a Wayback Machine.

## Enllaços externs

* http://ww1.erkkisventuur.info/ Arxivat 2019-12-02 a Wayback Machine.
* http://www.erkkisven.com/
* https://musicbrainz.org/artist/bdaf8bf5-8b4a-49a8-9091-50cd7ab23e72/a MusicBrainz
* https://www.fennicagehrman.fi/composers-works/tuur-erkki-sven/
# Barranc de la Coma d'Amitges

El Barranc de la Coma d'Amitges és un barranc que discorre del tot dins del terme municipal de la Vall de Boí, a la comarca de l'Alta Ribagorça, i dins el Parc Nacional d'Aigüestortes i Estany de Sant Maurici.
És afluent per l'esquerra del Barranc de Peixerani. Té el naixement a 2.269 metres, a l'Estany de la Coma d'Amitges, a la Coma d'Amitges; el seu curs discorre cap al nord i desaigua a 2.059 metres, al Barranc de Peixerani, prop del Pi de Peixerani.

## Enllaços externs

* ICC - Institut Cartogràfic de Catalunya. Barranc de la Coma d'Amitges. [Consulta: 20/10/2013]

## Referències

* ↑ ICC - Institut Cartogràfic de Catalunya. Estany de la Coma d'Amitges (desguas). [Consulta: 20/10/2013]
* ↑ ICC - Institut Cartogràfic de Catalunya. Barranc de la Coma d'Amitges (desguas). [Consulta: 20/10/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)